open-index/open-wikipedia-markdown huggingface dataset:
Conspicuous Gallantry Cross

**Conspicuous Gallantry Cross** (CGC) er en britisk militær dekorasjon  innført i 1993. Utmerkelsen tildeles som anerkjennelse for en heroisk dåd i strid (*«in recognition of an act or acts of conspicuous gallantry during active operations against the enemy»*), og kan gis til både menige og offiserer fra alle våpengrener i Storbritannias forsvar. Medaljen er den nest høyeste militære utmerkelsen det er mulig å bli tildelt for innsats i strid i Storbritannia, og rangerer rett under Victoria Cross i rang. Innehavere har rett til å tilføye bokstavene *CGC* etter navnet sitt.

## Forholdet til andre utmerkelser
Conspicuous Gallantry Cross er den nest fremste utmerkelse for militært mot i strid i Storbritannia. Bare Victoria Cross rangerer høyere.

Conspicuous Gallantry Cross ble innført som erstatning for Distinguished Service Order, der denne ble benyttet som belønning for offiserers heltedåd, Distinguished Conduct Medal og Conspicuous Gallantry Medal. Distinguished Service Order tildeles fortsatt, men tildeles fra 1993 utelukkende for fremragende ledelse. Distinguished Service Order på samme nivå som Conspicuous Gallantry Cross. På nivået etter Conspicuous Gallantry Cross rangerer stridsdekorasjonenen Distinguished Service Cross, Military Cross og Distinguished Flying Cross. Alle disse tildeles kun for innsats i møte med fienden.

## Utforming
Conspicuous Gallantry Cross er i sølv. Utmerkelsen er utformet som et kors med svakt utbøyde armer. Korset er lagt på en laurbærkrans, også den i sølv. I korsmidten er det plassert en medaljong med St. Edvards krone. Reversen er slett og påføres mottagerens rang, navn, avdeling og tildelingsdato. 

Korset er opphengt i et medaljebånd i hvitt, med en rød midtstripe og mørke blå kantstriper.

Dersom en mottager utmerker seg igjen og kvalifiserer til Conspicuous Gallantry Cross på nytt, markeres dette med en sølvspenne på medaljebåndet.

## Tildeling
Conspicuous Gallantry Cross er tildelt rundt 60 personer, inkludert tre posthumt og én avdeling (Royal Irish Regiment). Ingen har gjort seg fortjent til medaljen mer enn én gang.

Siste tildeling var i 2019.

## Referanser


## Kilder
*Peter Duckers: *British Military Medals: A Guide for the Collector and Family Historian*, Barnsley: Pen and Sword, 2009, s. 82
*John W. Mussell: *The Medal Yearbook 2010*, Honiton: Token Publishing, 2009, s. 138, 148

## Eksterne lenker
* Conspicuous Gallantry Cross, Ministry of Defence
* Military Honours and Awards, The National Archives
Gro Harlem Brundtlands andre regjering

**Gro Harlem Brundtlands andre regjering** ble utnevnt 9. mai 1986 og satt til 16. oktober 1989. Regjeringen er blitt kalt Kvinneregjeringen fordi åtte av 18 regjeringsmedlemmer var kvinner. 

Regjeringen hadde denne sammensetningen: 

## Referanser


## Kilder
*Gro Harlem Brundtlands andre regjering regjeringen.no, besøkt 10. februar 2016
Distinguished Conduct Medal

**Distinguished Conduct Medal** (DCM) er en militær dekorasjon for personell i hæren i Storbritannia og (tidligere) Samveldet. Medaljen ble tildelt for tapperhet i strid mot fiender til lands. Den ble innstiftet 4. desember 1854 under Krimkrigen, og ble vanligvis tildelt sammen en liten krigspensjon. 

Medaljen hadde samme funksjon som offiserenes Distinguished Service Order, selv om den ble rangert langt lavere, mellom Air Force Cross og Conspicuous Gallantry Medal.

Etter 1993 er medaljen erstattet av Conspicuous Gallantry Cross (CGC). Denne medaljen kan tildeles soldater og offiserer fra alle våpengrener, og er rett under Victoria Cross i rang.

Innehavere av medaljen kunne tilføye bokstavene *DCM* etter navnet sitt.
Shout at the Devil

:*For filmen med samme navn fra 1976, se [[Oppgjør i jungelen (film)]]. For romanen av Wilbur Smith fra 1968, se [[Oppgjør i jungelen (bok)]]*

***Shout at the Devil*** er Mötley Crües andre album og er av mange regnet som den beste utgivelsen deres. I forhold til *[[Too Fast for Love]]* var det en mer gjennomarbeidet produksjon, men fremdeles finner man igjen mye av det rå lydbildet som kjennetegnet debuten.

## Sporliste
# «In the Beginning» (Workman) – 1:13
# «Shout at the Devil» (Sixx) – 3:16
# «Looks That Kill» (Sixx) – 4:07
# «Bastard» (Sixx) – 2:54
# «God Bless the Children (Of the Beast)» (Mars) – 1:33
# «Helter Skelter» (Lennon/McCartney) – 3:09 (Opprinnelig framført av The Beatles)
# «Red Hot» (Mars/Neil/Sixx) – 3:21
# «Too Young to Fall in Love» (Sixx) – 3:34
# «Knock 'Em Dead, Kid» (Neil/Sixx) – 3:40
# «Ten Seconds to Love» (Neil/Sixx) – 4:17
# «Danger» (Mars/Neil/Sixx) – 3:51

## Personell
* Allister Fiend – Oppleser
* Tommy Lee – Trommer, kor
* Mick Mars – Gitarer (akustisk og elektrisk), bass, kor
* Vince Neil – Vokalsang
* Nikki Sixx – Bass, kor
* Tom Werman – Produsent
* Geoff Workman – Lydmester

## Eksterne lenker
*
Air Force Cross

**Air Force Cross** (AFC) er en dekorasjon for militært personell i de væpnede styrker i Storbritannia og (tidligere) Samveldet. Medaljen ble tildelt for *«an act or acts of valour, courage or devotion to duty whilst flying»*, dog ikke i strid.

Utmerkelsen ble innstiftet 3. juni 1918, og ble opprinnelig tildelt offiserer i flyvåpenet. Fra den andre verdenskrig kunne den også tildeles offiserer i de andre våpengrenene, og fra 1993 til personell uansett militær grad. Air Force Medal, som tidligere ble tildelt menig personell, er ikke lenger i bruk.

Medaljen gir rett til å tilføye bokstavene *AFC* etter navnet sitt.

## Referanser
Michael Bloomfield

**Michael Bloomfield** (født 28. juli 1943 i Chicago, Illinois, USA, død 15. februar 1981 i San Francisco, California, USA) var en amerikansk bluesmusiker, som blant annet spilte i Paul Butterfield Blues Band. I 2012 ble han valgt inn i Blues Hall of Fame.

## Referanser


## Eksterne lenker
* 
* 
*
Næringsdepartementet (andre betydninger)

**Næringsdepartementet** kan vise til:

* Nærings- og fiskeridepartementet, et norsk departement fra 2014
* Nærings- og handelsdepartementet, et norsk departertement fra 1997 til 2013
* Næringsdepartementet (Sverige)
Military Medal

**Military Medal** (MM) er en dekorasjon for militært menig personell i de væpnede styrker i Storbritannia og (tidligere) Samveldet. Medaljen ble tildelt for tapperhet i strid på land.

Utmerkelsen ble innstiftet 25. mars 1916, og hadde samme funksjon som offiserenes Military Cross, selv om den ble rangert lavere, mellom Distinguished Service Medal og Distinguished Flying Medal.

Etter 1993 er medaljen erstattet av Military Cross (MC), som fra da av kunne tildeles soldater og offiserer fra alle våpengrener.

Innehavere av medaljen kunne tilføye bokstavene *MM* etter navnet sitt.

## Referanser
Tommy Bolin

**Tommy Bolin** (1951–1976) var en amerikansk gitarist. Han spilte blant annet med James gang, samme band som Joe Walsh spilte i før The Eagles. Han var en eminent gitarist, som fikk gode kritikker fra både Ritchie Blacmore og andre høyt rangerte musikere.

Bolin medvirket på ett Deep Purple-album, *[[Come Taste the Band]]*, som ble utgitt i 1975. Samtidig hadde han jobbet med sitt første soloalbum som kom i 1975. Etter at Deep Purple ble oppløst etter "Come Taste The Band" turneen i 1976, ga han ut et andre soloalbum som kom i 1976. Live-skiven av Deep Purple "Last Concert in Japan" er dedikert til Tommy Bolin og er den siste japanske konserten i Mark IV-lineupen som inkluderte Bolin. Den ble spilt inn 15. desember 1975 på Tokyo Budokan og oppnådd gullsertifisering i Japan. 

Hans narkotikaavhengighet hadde blitt verre utover på 1970-tallet, og den 4. desember 1976 ble han funnet død. Dødsårsaken var en overdose heroin.

## Diskografi
### Solo
* 1975 *Teaser*  
** 2006 *Whips and Roses I & II (Teaser Outtakes)*  
* 1976 *Private Eyes*  
* 1997 *The Bottom Shelf*  
* 1999 *Snapshot*  
* 2000 *Naked* 
* 2002 *Naked II* 
* 2004 *After Hours: The Glen Holly Jams - Volume 1* 
* 2011 *Teaser Deluxe*  
* 2012 *Great Gypsy Soul*

#### Konsertalbum
* 1997 *Live at Ebbets Field 1974*
* 1997 *Live at Ebbets Field 1976* 
* 1997 *Live at Northern Lights Recording Studio* 
* 2000 *First Time Live* 
* 2001 *Live 9/19/76* 
* 2002 *Live in Miami at Jai Alai: The Final Show* 
* 2003 *Alive on Long Island* 
* 2004 *Albany 9/20/76* 
* 2004 *Live at the Jet Bar* 

#### Samlealbum
* 1989 *The Ultimate: The Best of Tommy Bolin*
* 1996 *From the Archives, Vol. 1*
* 1998 *From the Archives, Vol. 2* 
* 1999 *Come Taste the Man* 
* 2008 *The Ultimate Redux* 

### med Patch of Blue
* 1999 *Patch of Blue Live!* 

### med Zephyr
* 1969 *Zephyr* 
* 1971 *Going Back to Colorado* 
* 1996 *Live at Art's Bar and Grill* 

### med Energy
* 1998 *The Energy Radio Broadcasts 1972* 
* 1999 *Energy* 
* 2003 *Tommy Bolin & Energy, Live in Boulder / Sioux City 1972* 

### med James Gang
* 1973 *Bang* 
* 1974 *Miami* 

### med Billy Cobham
* 1973 *Spectrum* 
* 2002 *Love Child. The Spectrum Sessions*
* 2004 *Rudiments: The Billy Cobham Anthology* 
 
### med Alphonse Mouzon
* 1975 *Mind Transplant* 
* 1999 *Tommy Bolin & Alphonse Mouzon Fusion Jam* 

### med Moxy
* 1975 *Moxy* 

### med Deep Purple
* 1975 *[[Come Taste the Band]]* 

#### Konsertalbum
* 1977 *Last Concert in Japan* 
* 1995 *King Biscuit Flower Hour Presents: Deep Purple in Concert* 
* 1995 *On the Wings of a Russian Foxbat - Live in California '76*
* 2000 *Days May Come and Days May Go* (*The California Rehearsals Volume 1*) 
* 2000 *1420 Beachwood Drive* (*The California Rehearsals Volume 2*) 
* 2000 *Deep Purple: Extended Versions* 
* 2001 *This Time Around: Live in Tokyo* 

## Referanser


## Eksterne lenker
* 
* 
*
Kunstløp under Vinter-OL 1994

**Kunstløp under Vinter-OL 1994** ble arrangert fra 13. til 25. februar i Hamar Olympiske Amfi. Under Vinter-OL 1994 på Lillehammer ble det arrangert fire øvelser i kunstløp.

## Medaljefordeling

## Medaljevinnere

## Resultater
### Menn
#### Singel






### Kvinner
#### Singel






### Parløp
15. februar
I alt deltok 18 par, hvorav 17 fikk plassering.



### Isdans
21. februar
21 par deltok.



## Eksterne lenker
* 
* Lillehammer 1994 Figure skating Results på olympics.com
* Figure Skating at the 1994 Winter Olympics på olympedia.org
*  Figure Skating at the 1994 Lillehammer Winter Games  på Sports-reference.com/olympics
Bernabéu stadion

**Bernabéu stadion** (***Estadio Bernabéu***) er et fotballstadion i Madrid, Spania, det nest største i landet og blant de største i Europa med plass til . Stadionet er Real Madrid sin hjemmebane og har vært vertskap for tre finaler i Serievinnercupen, senere kjent som Mesterligaen. Siste gang finalen i Champions League ble spilt på Santiago Bernabeu, var i sesongen 2009/2010. Stadionet ble også brukt i VM i 1982, blant annet ble finalen spilt her, og det er nå en av UEFAs femstjerners-arenaer.

## Historie
Det begynte på en vanlig gressmatte i 1901. Den 31. oktober 1912 tok Real Madrid i bruk sitt daværende nye stadion O`Donnell, som var eid av Don Laureado Garcia Comiso.

Klubben leide banen for 1000 pesetas i måneden. Der spilte de til 1924, da styret i klubben bestemte at det skulle bygges en ny stadion. Da ble Estadio de Chamartín bygd, med plass til  tilskuere. I 1947 ble det bestemt at Estado de Chamartín skulle bygges på. Stadionet ble egentlig planlagt til  plasser, men sju år senere, i 1955 da anlegget sto ferdig, var det plass til  fans, og stadionet endret navn til Nuevo Estadio Chamartín. Ett år senere, i 1956, ble navnet endret til Santiago Bernabéu. Oppkalt etter Santiago Bernabéu Yeste, tidligere fotballpresident i  Real Madrid. Senere er kapasiteten blitt redusert på grunn av omlegging til at det nå er kun sitteplasser.

Klubben har presentert planer for modernisering av stadion. Disse består blant annet i at det skal monteres et heldekkende tak over gressmatten som kan tas bort når det er pent vær. Det er forventet at moderniseringen ikke vil føre til særlige endringer i tilskuerkapasiteten. Arbeidene startet våren/sommeren 2020 og skal være ferdig til årsskiftet 2022/2023

### Tidligere navn
* Estadio Real Madrid Club de Fútbol (1947–1955)
* Estadio Santiago Bernabéu (1955–2025)

## Referanser


## Eksterne lenker
* 
*  Bernabéu hos Real Madrid
*  Bernabéu på *The Stadium Guide*
*  Bernabéu hos Stadiumdb.com
Høypasset

**Høypasset** er et pass fra J.R.R. Tolkiens fiktive verden Midgard. Høypasset er et pass over Tåkefjellene. I boka *[[Ufullendte fortellinger]]* blir dette passet nevnt med navnet **Cirith Forn en Andrath**.

I den vestre enden lå Kløvendal og derfra gikk den store østveien opp i fjellene helt til den når fjellet som Orkbyen ligger under.

Høypasset var først skapt før det første tideverv av valaen Oromë, for at Eldaene skulle få en mulighet til å krysse Tåkefjellene da de først skulle vandre mot Valinor. Senere i det første tidevervet ble Høypasset brukt av dvergene, og den bant sammen de to veiene deres (*den store østveien* som gikk fra Kløvendal og helt gjennom Tårnåsene og *Men-i-Naugrim* som går gjennom Myrkskog).

I det andre tidevervet ble Høypasset brukt av hæren til Gil-galad og Elendil da de marsjerte mot Mordor i krigen mellom Sauron og den siste alliansen. Etter dette ble Isildur drept av orker som voktet over veien til dette passet.

I de senere tider av det tredje tideverv ble passet svært farlig å bruke fordi orkeneholt til i dette passet, unntatt i den perioden da det var krig mellom dvergene og orkene og dvergene nesten utslettet alle orkene i Tåkefjellene. Men på den tiden da Bilbo Lommelun la ut på ferden for å vinne tilbake Erebor da var det mange orker som holt til i Orkebyen som hadde blitt tatt tilbake etter krigen, og av disse orkene ble Bilbo og Thorin Eikenskjold og deres følge fanget.
 
Gjennom krigen om ringen i *[[Ringens brorskap]]* passerte brorskapet forbi Høypasset fordi den østre siden av Tåkefjellene hadde blitt for farlig.
Brad Faxon

**Brad Faxon** (født 1. august 1961) er en amerikansk profesjonell golfspiller. Han er født i New Jersey, studerte ved Furman University i Sør-Carolina og ble profesjonell i 1983. Han har vunnet 8 ganger på PGA-touren og spilt på 2 Ryder Cup-lag (1995 og 1997).

## Meritter
### Seire på PGA-touren
* 1991: Buick Open
* 1992: New England Classic; The International
* 1997: Freeport-McDermott Classic
* 1999: B.C. Open
* 2000: B.C. Open
* 2001: Sony Open in Hawaii
* 2005: Buick Championship

## Eksterne lenker
* 
*
Kunstløp under Vinter-OL 2002

**Kunstløp under Vinter-OL 2002** ble arrangert fra 9. til 21. februar. Under Vinter-OL 2002 i Salt Lake City ble det arrangert fire øvelser i kunstløp.

## Medaljefordeling

## Medaljevinnere

## Resultater
### Menn
#### Singel






### Kvinner
#### Singel






### Parløp
Etter parløpskonkurransen oppsto det diskusjon rundt bedømmingen, og en kontroversiell avgjørelse ble tatt. Striden førte til at to par mottok gullmedalje; de opprinnelige vinnerne Jelena Berezjnaja / Anton Sikharulidze, samt de opprinnelige sølv-vinnerne Jamie Salé og David Pelletier. Under friløpet gikk Salé / Pelletier et feilfritt program, mens Berezjnaja / Sikharulidze hadde en mer kompleks koreografi, men gjorde en liten feil. ISU annonserte dagen etter konkurransen at de skulle gjennomføre en "intern vurdering" om bedømmingen. 15. februar annonserte ISU og IOC i en felles pressekonferanse at Salé / Pelletier også skulle få utdelt gullmedalje, samt at den franske dommeren Marie-Reine Le Gougne ble suspendert med øyeblikkelig virkning. Skandalen var en av årsakene til at bedømmingssystemet ble drastisk fornyet.







### Isdans






## Referanser


## Eksterne lenker
* 
* Salt Lake City 2002 Figure skating Results på olympics.com
* Figure Skating at the 2002 Winter Olympics på olympedia.org
*  Figure Skating at the 2002 Salt Lake City Winter Games  på Sports-reference.com/olympics
*  Resultater  hos International Skating Union
Broome County Open

**B.C. Open** er en golfturnering på PGA-touren som har vært arrangert hvert år siden 1971. Blant tidligere vinnere er Tom Kite, Fred Couples, John Daly, Hal Sutton, Fred Funk, Jeff Sluman, Craig Stadler og Brad Faxon.

Turneringen spilles på En-Joie Golf Course i Broome County, New York og var opprinnelig kalt *Broome County Open*. Den spilles samme uke som The Open Championship i Storbritannia, og de beste spillerne på PGA-touren deltar derfor ikke. Premiepotten for 2006 er 3,5 millioner dollar.

## Vinnere
* 2005: Jason Bohn
* 2004: Jonathan Byrd
* 2003: Craig Stadler
* 2002: Spike McRoy
* 2001: Jeff Sluman
* 2000: Brad Faxon
* 1999: Brad Faxon
* 1998: Chris Perry
* 1997: Gabriel Hjertstedt
* 1996: Fred Funk
* 1995: Hal Sutton
* 1994: Mike Sullivan
* 1993: Blaine McCallister
* 1992: John Daly
* 1991: Fred Couples
* 1990: Nolan Henke
* 1989: Mike Hulbert
* 1988: Bill Glasson
* 1987: Joey Sindelar
* 1986: Rick Fehr
* 1985: Joey Sindelar
* 1984. Wayne Levi
* 1983: Pat Lindsey
* 1982: Calvin Peete
* 1981: Jay Haas
* 1980: Don Pooley
* 1979: Howard Twitty
* 1978: Tom Kite
* 1977: Gil Morgan
* 1976: Bob Wynn
* 1975: Don Iverson
* 1974: Richie Karl
* 1973: Hubert Green
* 1972: Bob Payne
* 1971: Claude Harmon

## Eksterne lenker
* 
* Profil på PGATOUR.com
* En-Joie Golf Course
Bitihorn

**Bitihorn** er et fjell som ligger helt i den sørøstre delen av Jotunheimen. Fjellet ligger på grensen mellom kommunene Vang og Øystre Slidre, begge i Innlandet. Det har en høyde på  meter over havet. Toppen av Bitihorn ligger på kommunegrensen. Fylkesvei 51 passerer like på østsiden av Bitihorn, like sør for Valdresflye.

## Bilder

Fil:Bitihorn.jpg|Bitihorn sett fra Rasletinden
Fil:Bitihorn winter.jpg|Bitihorn om vinteren sett fra sørøst


## Referanser




## Eksterne lenker
* 
* Detaljert beskrivelse av Bitihorn på peakbook.org
Brad Wilk

**Brad Wilk** (født 1968 i Portland, Oregon, USA) er kjent som trommeslager i bandene Audioslave og Rage Against the Machine (RATM). Før han ble med i RATM, spilte Wilk i bandet Lock Up sammen med Tom Morello, som senere skulle bli med i både RATM og Audioslave. Wilk spilte også trommer på Black Sabbaths album *13* som ble utgitt 10. juni 2013.

RATM – og dermed også Wilk – ble innvotert i Rock and Roll Hall of Fame i 2023.

## Referanser


## Eksterne lenker
* 
* 
*
Innpisker

**Innpisker** er et verv innehatt av en fra hvert politiske parti eller partigruppe i en nasjonalforsamling. Innpiskeren har ansvaret for å påse at tilstrekkelig antall av partigruppens medlemmer møter opp ved voteringene, dels i samarbeid med andre partiers innpiskere. På denne måten trenger bare et fåtall representanter delta i selve avstemningen fordi innpiskerne sørger for at det politiske styrkeforholdet opprettholdes. Dette systemet kalles *utbytting*.

Terminologien kommer opprinnelig fra det britiske parlamentet (*whipper-in* eller bare *whip*). 

I parlamentarisk sammenheng brukes også begrepet *partipisk*, som viser til intern disiplin i partiet om at alle representanter skal stemme slik partigruppen er blitt enig om, selv når det måtte gå imot overbevisningen til den enkelte representant. Innpiskeren har gjerne også en rolle i forbindelse med å sørge for at partidisiplinen overholdes.

## Referanser
Briksdalsbreen

**Briksdalsbreen** er en brearm av Jostedalsbreen innenfor Jostedalsbreen nasjonalpark. Briksdalsbreen ligger på nordsiden av Jostedalsbreen, i Briksdalen, innerst i Oldedalen i Stryn kommune i Vestland. Briksdalsbreens topp ligger ca. 1900 moh og endte i Briksdalsbrevatnet 346 moh. (frem til 2008).

Årlige frontmålinger er gjort siden 1900. Breen hadde framstøt rund 1910 og 1930, men trakk seg tilbake ca 800 meter mellom 1932 og 1951. Briksdalsbrevannet kom fram i denne perioden. Brefronten har hatt flere framstøt og perioder med tilbakegang. Ved et framstøt mellom 1987 og 1997 ble vannet igjen helt dekket av breen. Etter 1999 trakk breen seg raskt tilbake slik at vannet i 2008 var fullstendig brefritt. Målingene gjøres av NVE.

Breen har vært et kjent turismål siden 1800-tallet og trekker årlig 300&nbsp;000 besøkende.

**Briksdal fjellstove** 3&nbsp;km nedenfor breen har eksistert siden 1891, med matutsalg og overnatting for turister.

## Galleri

File:Briksdalbreeen_Glacier_001.jpg|Briksdalbreen i 2018
File:Briksdalbreeen_Glacier_002.jpg|Briksdalbreen i 2018
File:Briksdalbreeen_Glacier_003.jpg|Briksdalbreen i 2018
File:Briksdalbreeen_Glacier_004.jpg|Briksdalbreen steinportal
File:Briksdalbreeen_Glacier_005.jpg|Turister på vei til breen
File:Briksdalbreeen_Glacier_006.jpg|Turister på vei til breen
File:Briksdalbreeen_Glacier_007.jpg|Kleivafossen
File:Briksdalbreeen_Glacier_008.jpg|Broen ved Kleivafossen
File:Briksdalbreeen_Glacier_009.jpg|Veiskilt


## Referanser

## Eksterne lenker
*
Molla Mallory

**Anna Margrethe «Molla» Bjurstedt Mallory** (født 6. mars 1884 i Mosvik, død 22. november 1959, Stockholm, Sverige) var en  norsk-amerikansk tennisspiller. 

Fra 1912 til slutten av 1920-årene tilhørte Mallory verdenseliten blant kvinnelige tennisspillere.

## Liv og karriere
Hun var datter av major Axel Johan Bjurstedt (f. 1848) og Anna Benedicte Jenssen (f. 1854) og søster av Valborg Bjurstedt. Anna Benedicte var datter av godseier Benedict Jenssen på Vinje bruk i Mosvik. 

Hun debuterte som tennisspiller i 1902, 18 år gammel, i Oslo Tennisklub 

Hun debuterte internasjonalt i OL i Stockholm i 1912, der hun fikk bronse etter at hun tapte semifinalen til Marguerite Broquedis som vant turneringen. Hun utvandret til USA i 1915 og ble der gift med forretningsmannen Franklin Mallory.  Bare måneder etter at hun kom til USA, vant hun sin første tennistittel, det amerikanske innendørsmesterskapet. Samme år vant hun sin første Grand Slam-tittel i US Open. I finalen beseiret hun den tredobbelte vinneren Hazel Hotchkiss Wightman. Mallory skulle senere vinne turneringen ytterligere sju ganger, siste gang i 1926, i en alder av 42 år. I 1922 var hun finalist i Wimbledon-turneringen, og tapte for verdenseneren Suzanne Lenglen.

## Grand Slam-titler
*  **[[US Open (tennis)|Amerikanske mesterskapet]]:**
** single – 1915, 1916, 1917, 1918, 1920, 1921, 1922, 1926
** double – 1916, 1917 
** mixed double – 1917, 1922, 1923 
*  **[[Wimbledon (tennis)|Wimbledon]]:**
** finale – 1922
## OL-medaljer
* 1912  Stockholm -  Bronse i tennis, single damer utendørs

## Referanser


## Eksterne lenker
*
Toni Braxton

**Toni Michelle Braxton** (født 7. oktober 1967 i Severn, Maryland, USA) er en amerikansk sanger.

Braxton startet sin karriere i det lokale kirkekoret.

## Diskografi
* 1993 *[[Toni Braxton (album)|Toni Braxton]]* 
* 1996 *[[Secrets (Toni Braxton-album)|Secrets]]*
* 1996 *[[So Many Ways]]* (som medlem av The Braxtons)
* 2000 *[[The Heat (Toni Braxton-album)|The Heat]]* 
* 2001 *[[Snowflakes (album)|Snowflakes]]* 
* 2002 *[[More Than a Woman (album)|More Than a Woman]]* 
* 2003 *[[Ultimate Toni Braxton]]* 
* 2004 *[[Platinum & Gold Collection (Toni Braxton-album)|Platinum & Gold Collection]]* 
* 2004 *[[Artist Collection: Toni Braxton]]* 
* 2005 *[[Un-Break My Heart: The Remix Collection]]*
* 2005 *[[Breathe Again: Toni Braxton at Her Best]]*
* 2005 *[[Libra (Toni Braxton-album)|Libra]]*
* 2007 *[[The Essential Toni Braxton]]*
* 2007 *[[The Best So Far (Toni Braxton-album)|The Best So Far]]*
* 2008 **
* 2010 *[[Pulse (Toni Braxton-album)|Pulse]]*
* 2014 *[[Love, Marriage & Divorce]]*
* 2015 *[[Braxton Family Christmas]]* (som medlem av The Braxtons)
* 2018 *[[Sex & Cigarettes]]*
* 2020 *[[Spell My Name]]*

## Referanser


## Eksterne lenker
* 
* 
* 
*
Aking under Vinter-OL 1984

**Aking under Vinter-OL 1984** ble arrangert fra 9. til 12. februar. Under Vinter-OL 1984 i Sarajevo ble det arrangert tre øvelser i aking, singel for kvinner og menn samt dobbel. Øst-Tyskland ble igjen beste nasjon i aking med en gull-, en sølv- og to bronsemedaljer. Det var sjette gangen aking var olympisk øvelse.   

## Medaljefordeling

## Medaljevinnere

## Eksterne lenker
* 
* Sarajevo 1984 Luge Results på olympics.com
* Luge at the 1984 Winter Olympics på olympedia.com
* Resultater  på sports-reference.com
Rob Bourdon

**Robert Gregory Bourdon** (født 20. januar 1979 i Calabasas i California) er en amerikansk musiker som tidligere har vært trommeslager i bandet Linkin Park. Bourdon var den yngste av de seks medlemmene i bandet da de startet opp.

## Bakgrunn
Bourdon ble født i Agoura Hills i California og er bosatt i Los Angeles. Hans mor hadde et forhold til trommeslageren i Aerosmith, og han begynte å spille trommer etter å ha sett en Aerosmith-konsert. Rob Bourdon spilte sammen med Brad Delson i bandet Relative Degree i ett år før han begynte å spille for Xero.

## Eksterne lenker
* 
* 
*
Rasletinden

**Rasletinden** er et fjell med to topper i den østlige delen av Jotunheimen. Den vestre og høyeste toppen (2&nbsp;105 moh) markerer grensen mellom kommunene Vang i sør og Vågå i nord. Den danner også det sørøstre hjørnet av Jotunheimen nasjonalpark.

Den østre toppen (2&nbsp;010 moh) danner også grense mot Øystre Slidre, og dette er det høyeste punktet i den kommunen. Alle tre kommunene ligger i Innlandet fylke.

Begge toppene ligger nær fylkesvei 51. Fjelltoppene er noen av de lettest tilgjengelige i Norge som er høyere enn 2&nbsp;000 meter over havet. De er også blant de sydligste 2&nbsp;000-meterne i Norge.

Fjellet består av steinarten gabbro. Gabbroen i Rasletind er av den normale typen som er grå med svarte flekker.

Utsikten fra fjelltoppen er en av de beste i landet.  På en klar dag er det mulig å se nesten helt til Oslo. Rondane er synlige i øst-nordøstlig retning, og Dovrefjell mot nord.  Sørover kan man se Øystre Slidre, Bitihorn, og innsjøene Vinstre og Bygdin.

## Adkomst
Tinden har vært beskrevet som den letteste 2&nbsp;000-meteren i Jotunheimen. Toppen nås lett fra Fv51 over Valdresflya.

## Referanser




## Litteratur
* *Norske fjelltopper over 2000 meter* av Morten and Julia Helgesen – Glittertind forlag, 2005. ISBN 9788299701303
* *Jotunheimen bind* 1 av Erik W. Thommesen and Gunnar Wigerust – Valdres forlag 
* *Naturgeografi* av Hans Christian Kullerud og Hasse Raastad – Aschehougs forlag
Lustrafjorden

**Lustrafjorden** (eller Lusterfjorden) er en ca. 40 kilometer lang arm av Sognefjorden  i Luster kommune i Sogn og Fjordane. Fjorden begynner ved Ombandsnes, hvor Sognefjorden deler seg i Lustrafjorden, som går mot nord, og Årdalsfjorden mot øst. Ved Ornes, hvor Urnes stavkirke ligger, snur fjorden mot nordøst, og fortsetter til Skjolden i fjordbotnen. Rundt 10 kilometer nord for Ornes går sidefjorden Gaupnefjorden inn mot nordvest.

Fjorden er omringet av høye og bratte fjellsider. Fra fjellene munner flere høye fossefall ut i fjorden, hvorav det største og mest kjente er Feigefossen. I fjorden munner også flere store og kraftrike elver ut, med noen av landets største kraftverk, som Skagen kraftverk i Fortun og Jostedal kraftverk ved Gaupne.

En lokal stamme av østatlantisk sild lever i Lustrafjorden; den er omtalt som *lusterfjordsild*. 

## Kulturhistorisk landskap av nasjonal interesse
En del av Lustrafjorden er definert som et kulturhistorisk landskap av nasjonal interesse. Dette omfatter begge sider av fjorden og stedene Ornes, Solvorn og Nes.  

## Referanser




## Eksterne lenker
*
Aking under Vinter-OL 1988

**Aking under Vinter-OL 1988** ble arrangert fra 14. til 19. februar. Under Vinter-OL 1988 i Calgary ble det arrangert tre øvelser i aking, singel for kvinner og menn samt dobbel. Øst-Tyskland ble igjen beste nasjon i aking med tre gull-, to sølv- og en bronsemedalje. Det var sjuende gangen aking var olympisk øvelse.

## Medaljefordeling

## Medaljevinnere

## Eksterne lenker
* 
* Calgary 1988 Luge Results på olympics.com
* Luge at the 1988 Winter Olympics på olympedia.org
* Resultater  på sports-reference.com
Skjolden

**Skjolden** er et sted med 250&ndash;300 innbyggere i Luster kommune i Vestland fylke. Skjolden ligger innerst i Lustrafjorden, den innerste delen av Sognefjorden. To dalfører møtes i fjordbygden; Mørkridsdalen og Fortunsdalen. Elvene Mørkriselvi fra nord og Fortunselva fra øst munner ut i Skjolden. Fra 2025 er Skjolden klassifisert som tettsted. 

Fra Skjolden og utover på østsiden av Lustrafjorden går den *Romantiske vegen* ca. 31&nbsp;km, som ender i det lille stedet Ornes. 

Strandstedet Skjolden ligger på en endemorene avsatt under havnivå etter siste istid, i preboreal tid. 

## Skjolden og Wittgenstein
Skjolden er kjent i filosofikretser som stedet der filosofen Ludwig Wittgenstein bodde i deler av sitt liv. 

## Galleri

Norway Skjolden March 2024 Vadim CHUPRINA.jpg|Skjolden, mars 2024.
Norge Skjolden 2024 Vadim Chuprina.jpg|Skjolden, februar 2024.
Ludwig_Wittgenstein_Skjolden_Norge_2024_Vadim_Chuprina.jpg|Det restaurerte huset til Ludwig Wittgenstein i Skjolden. 


## Litteratur
* Åmås, Knut Olav og Larsen, Rolf, *Det stille alvoret. Ludwig Wittgenstein i Norge 1913-1950*. Det Norske Samlaget, 1994

## Se også
* Holocen

## Referanser
Jostedøla

**Jostedøla** (eller *Jostedalselva*) er en elv som renner gjennom Jostedalen i Luster i Vestland. Jostedøla er hovedelv i Jostedalsvassdraget og munner ut i Gaupnefjorden, som er en del av Sognefjorden.

Elva er omtrent 55&nbsp;km lang målt fra Styggevatnet i nord. Elva har et nedbørfelt på ca 863&nbsp;km². nedbørfeltet har en middelhøyde på 1250&nbsp;moh., og kun 10&nbsp;% av nedbørfeltet ligger under 500 moh. På grunn av det høytliggende nedbørfeltet og at vannet er en stor andel brevann, er Jostedøla en kald elv med en middeltemperatur på 6&nbsp;°C om sommeren og 0&nbsp;°C om vinteren, men det kan være store svingninger i løpet av et døgn.

## Referanser



## Eksterne lenker
*
Einar Gerhardsens fjerde regjering

**Einar Gerhardsens fjerde regjering** ble utnevnt 25. september 1963 og satt til 12. oktober 1965, da stortingsvalget banet vei for en borgerlig regjering med Per Borten som statsminister.

## Se også
* Liste over stortingsrepresentanter 1961–1965
## Kilder
*Einar Gerhardsens fjerde regjering regjeringen.no, besøkt 10. februar 2016
Caernarfon Castle

**Caernarfon Castle** er et slott i Caernarfon i det nordlige Wales. Det ble reist av Edvard I av England fra 1283, og var fremdeles uferdig da arbeidene stanset i 1330. 

Slottet inngår i verdensarvstedet Kong Edvard Is slott og bymurer i Gwynedd, innført på UNESCOs liste over verdensarven i 1986.

## Historie
Edvard I bygde flere slott i det nordlige Wales for å sikre området etter av han hadde slått Llywelyn ap Gruffydd. Andre viktige festninger i «jernringen» han opprettet var Beaumaris, Conwy og Harlech, men Caernarfon er det fremste av dem. Det ble påbegynt i 1283 under Llywelyns mislykkede opprør, og var ferdig i omtrent den tilstand det har i dag i 1323. Det ble aldri fullført, og det er tydelige spor på vegger etter slisser som det skulle være festet ytterligere bjelker i. Ifølge samtidige regnskaper kostet det 20&nbsp;000 pund, noe som var en enorm sum, tilsvarende den årlige inntekten til det kongelige skattkammer. 

Den konsentriske planen var avansert i forhold til tidligere britiske slott. Murene er inspirert av Konstantinopels bymurer, et resultatet av Edvard Is forkjærlighet for korstogene. Slottet kontrollerer Menaistredet, som var av stor strategisk betydning under Edvards felttog i Wales. 

Slottet har blitt beleiret flere ganger. I opprøret 1294&ndash;1295 holdt garnisonen ut fordi den fikk forsyninger sjøveien slik at den kunne vente på forsterkninger som kom våren 1295. I 1403 og 1404 holdt den ut en beleiring under Owain Glyndŵrs opprør. Den siste beleiringen kom i 1646, da rojalistene ble beleiret og måtte overgi seg til parlamentarianerne. 

Slottet har dessuten blitt brukt til den formelle innsettelsen av fyrsten av Wales. I 1911 fant innsettelsen av den fremtidige Edvard VIII som fyrste av Wales sted ved slottet. Dette ble gjentatt ved innsettelsen av prins Charles i 1969. 

Slottet huser regimentsmuseet til Royal Welch Fusiliers. 

## Referanser
Kvitklettene

**Kvitklettene**, eller **Ered Nimrais** (Sindarin for *Hvithorn fjellene*), er en fiktiv fjellkjede fra J.R.R. Tolkiens Midgard. Fjellene har fått navn etter isbreene på deres høyeste topper. Fjellkjeden strekker seg for det meste øst vest, og er skilt fra Hithaeglir ved Rohans mark. Til tross for sydlige klimaet i Gondor og Rohan er det sne på Kvitklettenes topper selv midt på sommeren, noe som tyder på at de er Ganske høye. Fjellkjeden har ingen pass. De dødes stier passerer under dem, men bare de mest nysgjerrige (eller dumdristige) tar sjansen på den veien. Kvitklettene former Gondors nordre grense og den søndre grensen til Rohan ved unntak av de i deres østligste region. 

Det må bemerkes at fjellene *Irensaga* (*Jern Sag*) og Starkhorn også regnes med i fjellkjeden. Mellom disse to toppene ligger *Dwimorberg*, og inngangen til *de dødes stier*. På den østre enden av Kvitklettene lå byen Minas Tirith som var hugget inn i fjellet Mindolluin. Gondors vaktbauner er plassert på syv forskjellige topper i Kvitklettene: *Amon Dîn*, *Eilenach*, *Nardol*, *Erelas*, *Min-Rimmon*, *Calenhad* og *Halifirien*.

Mange elver har sitt utspring i Kvitklettene, og blant de elvene er blant annet Adorn (en bielv til elva Jarna), Snøbrunna og Mering Strømmene (som var bielver til Entsiget) på nordsiden, og på sørsiden var det Erui, (en bielv av Anduin), Ringló og dens bielv Ciril, som sammen med Morthond dannet elva Edhellond som endte i Belfalasbukten og fløt ut nær ved Dol Amroth; i tillegg var det Lefnui av Anfalas, som hadde sitt opphav i den vestre delen av Kvitklettene, og Lebennins fem elver.

I det andre tidevervet var Kvitklettene bebodd av folk som slektet på Dunlendingene, som hadde vært tjenere av Sauron. De hadde sverget troskap til Isildur, men da han trengte dem forrådet de ham og han forbannet dem: de ble kjent som De dødes hær, av veien som het *de dødes stier* som Aragorn, Legolas, Gimli tok sammen med noen av Dúnedain. Før Dunlendingene var Kvitklettene hjemmet til *Púkel-Mennene* eller Drúedain.
Per Bortens regjering

**Per Bortens regjering** ble utnevnt 12. oktober 1965 og satt til 17. mars 1971 da den måtte gå på grunn av lekkasjesaken og «interne motsetninger i synet på Norges forhold til De europeiske fellesskap (EF)». Regjeringen ble da avløst av Trygve Brattelis første regjering. Regjeringen var en koalisjonsregjering bestående av representanter fra Senterpartiet (Sp) , Høyre (H), Venstre (V) og Kristelig Folkeparti (KrF). Gjennom hele perioden besto regjeringen av 15 medlemmer, hvorav to ved utnevnelsen i 1965 var kvinner: Elisabeth Schweigaard Selmer (H) og Elsa Skjerven (KrF). Selmer gikk i 1970 ut av regjeringen og ved regjeringens avgang i 1971 hadde den ett kvinnelig medlem. Etter valget i 1965 hadde de fire partiene til sammen 80 av totalt 150 mandater på Stortinget, og regjeringspartiene beholdt så vidt flertallet etter valget i 1969 hvor partiene endte opp med til sammen 76 av 150 mandater.
## Regjeringsmedlemmer

## Se også
* Liste over stortingsrepresentanter 1965–1969
* Liste over stortingsrepresentanter 1969–1973
## Referanser


## Litteratur
* 
*
Crowborough

**Crowborough** er en by i distriktet Wealden i East Sussex i England. Den er beliggende i Weald og ved utkanten av skogen Ashdown Forest og i et område utpekt som spesielt vakker natur, 11&nbsp;km sørvest for Royal Tunbridge Wells og 56&nbsp;km sør for London. Den har vei og jernbaneforbindelse. Den er administrasjonssenter for distriktet Wealden, selv om noen offentlige kontorer er plassert i Hailsham.

I befolkningstall er den største byen i innlandet av East Sussex. Per folketellingen i 2011 var det 20 607 innbyggere. Byen er kjent som hjemstedet til sir Arthur Conan Doyle (født i Edinburgh i 1859) fra 1905 til han døde der i 1930, og en statue av ham er reist i sentrum. Rosenkorsordenen (AMORC) har sin storlosje for Europa og Afrika i byen.

## Historie

Det har vært bosetninger i området siden steinalderen, og i romersk tid var det en del industri i forbindelse med en vei som gikk gjennom området. Den første referansen til Crowborough kommer langt senere, i 1292. Da klagde sognepresten på at en del av hans sognebarn gikk i nabosognets kirke, fordi den var lettere tilgjengelig for dem. Presten hadde ingen annen lønn enn tiende og kollekt, og var derfor misfonøyd med dette, og henvendte seg til erkebiskopen av Canterbury. For å bøte på problemet gav erkebiskopen ham en eiendom i den problematiske delen av sognet slik at det kunne bygges et kapell der.

Crowborough forble et jordbruksområde inntil midten av 1800-tallet. I en folketelling fra 1851 var fortsatt de fleste sysselsatt innen jordbruket. I 1868 kom jernbanen, og dermed endret byen sin karakter. Det ble opprettet industribedrifter, og etter hvert ble Crowborough også kjent som et kursted. En av de som ble trukket dit av helseårsaker var naturvitenskapsmannen og forfatteren Richard Jefferies, som kom i 1885 og skrev noen av sine mest kjente essayer i byen.

## I populærkulturen
Byen tjente som territorialt mål for den fiktive tittelen «hertug av Crowborough», framstilt av skuespilleren Charlie Cox i første episode av TV-dramaet *[[Downton Abbey]]*. Cox vokste opp i nærheten av byen.

## Referanser


## Eksterne lenker
* 

* 
* Crowboroughs byråd
* Crowboroughs offisielle guide
Kunstløp under Vinter-OL 1924

**Kunstløp under Vinter-OL 1924** ble arrangert fra 28. til 31. januar. Under Vinter-OL 1924 i Chamonix ble det arrangert tre øvelser i kunstløp, single for menn og kvinner og en parløpskonkurranse. Det var tredje gangen som kunstløp var med som olympisk sport, de to første gangene var under Sommer-OL 1908 i London og Sommer-OL 1920 i Antwerpen. Østerrike ble beste nasjon med to gull- og en sølvmedalje.

## Medaljefordeling

## Medaljevinnere

## Resultater
### Menn
#### Singel

### Kvinner
#### Singel

### Parløp

## Eksterne lenker
* 
*  Offisiell rapport  (resultater)
* Offisielle resultater – menn, individuelt hos olympics.com
* Offisielle resultater – kvinner, individuelt hos olympics.com
* Offisielle resultater – parløp hos olympics.com
* Figure Skating at the 1924 Winter Olympics på olympedia.org
*  Figure Skating at the 1924 Chamonix Winter Games  på Sports-reference.com/olympics
* David Wallechinsky: *The Complete Book of The Winter Olympics, 2002 edition*, 2001, ISBN 1-58567-185-1 (fornavn på utøverne)
Kunstløp under Vinter-OL 1928

**Kunstløp under Vinter-OL 1928**. Under Vinter-OL 1928 i St. Moritz ble det arrangert tre øvelser i kunstløp, parløp og single for damer og menn. Det var fjerde gangen som kunstløp var med på det olympiske programmet. Svenske Gillis Grafström forsvarte sin tittel fra forrige OL og Sonja Henie fra Norge vant sin første olympiske gullmedalje. Pierre Brunet og Andrée Joly fra Frankrike vant konkurransen i parløp. 
  
## Medaljefordeling

## Medaljevinnere

## Resultater
### Menn
#### Singel
Dato: 17. februar

### Kvinner
#### Singel

Dato: 16. februar

### Parløp
Dato: 19. februar

## Nasjoner som deltok
Tolv kunstløpere (sju menn og fem damer) deltok i både single og parløp.

Totalt deltok 51 kunstløpere, 23 menn og 28 damer, fra tolv nasjoner:

*  1 mann / 1 dame totalt 2 
*  2 menn / 3 damer totalt 5 
*  2 menn / 1 damer totalt 3 
*  1 menn / 2 damer totalt 3 
*  0 menn / 4 damer totalt 4 
*  3 menn / 2 damer totalt 5 
*  1 mann / 0 damer totalt 1 
*  1 mann / 1 dame totalt 2
*  2 menn / 1 damer totalt 3 
*  3 menn / 5 damer totalt 8 
*  3 menn / 3 damer totalt 6
*  4 menn / 5 damer totalt 9

## Eksterne lenker
* 
* St. Moritz 1928 Figure skating Results på olympics.com
* Figure Skating at the 1928 Winter Olympics på olympedia.org
*  Figure Skating at the 1928 Sankt Moritz Winter Games  på Sports-reference.com/olympics
*  Offisiell rapport del 1 (resultater)
* David Wallechinsky: *The Complete Book of The Winter Olympics, 2002 edition*, 2001, ISBN 1-58567-185-1 (fornavn på utøverne)
Orocarni

**Orocarni** er en fiktiv fjellkjede som er fra J.R.R. Tolkiens Midgard. Den var svært langt mot øst.

Orocarni fortsatte grovt sett linjen av *Rødfjellene* som var skapt valaene før Ardas symmetri ble ødelagt i valaenes krig mot Melkor.

På Orocarnis vestre skråning vokste *Vill Skogen*, og nær den var det en stor foss og en elv som fløt inn i innlandssjøen Helcar sjøen hvor bukten Cuiviénen lå, hvor alvene hadde våknet.

Ved deres nordre ende var Orocarni forbundet med Ered Engrin, og skapte en lignende formasjon som Ered Luin langt mot vest.

Fire av dvergenes syv fedre våknet opp i denne fjellkjeden.

Etter slutten av det første tidevervet forble Orocarni, og formet den østre enden av landet Rhûn.

En av elvene som hadde sitt opphav i Orocarni rant inn i innlandssjøen Rhûnhavet.

Fordi Orocarni var så langt mot øst ble de ikke besøkt av Eldaene, og Edain kom ikke det før det fjerde tidevervet. Orocarni er ikke nevnt i noen av historiene fra Vestmarks røde bok (*[[Hobbiten]]* og *[[Ringenes herre]]*).
Curling under Vinter-OL 2002

**Curling under Vinter-OL 2002**. Under Vinter-OL 2002 i Salt Lake City ble det arrangert to turneringer i curling, én for kvinner og én for menn. Kampene ble spilt i The Ice Sheet at Ogden. 

I finalen for kvinner vant Storbritannia 4-3 over Sveits, mens Canada slo USA 9-5 i kampen om bronsemedaljene. Norge vant finalen for menn med 6-5 over Canada, mens Sveits slo Sverige 7-3 i bronsefinalen. 

## Medaljefordeling

## Medaljevinnere

## Eksterne lenker
* Salt Lake City 2002 Curling Results på olympics.com
* Curling at the 2002 Winter Olympics på olympedia.org
* Resultater  på sports-reference.com
Odvar Nordlis regjering

**Odvar Nordlis regjering** ble utnevnt 15. januar 1976 og satt til 4. februar 1981. 

## Litteratur
*

## Referanser


## Kilder
*Odvar Nordlis regjering regjeringen.no, besøkt 10. februar 2016
Revolusjon (tidsskrift)

***Revolusjon*** er et marxist-leninistisk tidsskrift som opprinnelig ble utgitt av ML-gruppa Revolusjon. Siden 2007 har Kommunistisk Plattform stått som utgiver. Jan R. Steinholt har vært redaktør siden starten.

Bortsett fra marxistisk teori og analyse, legger tidsskriftet særlig vekt på faglig stoff og artikler om imperialisme og krig. Ideologisk fremstår tidsskriftet som knyttet til Den internasjonale konferansen av marxist-leninistiske partier og organisasjoner og gjengir regelmessig uttalelser og artikler fra denne internasjonale bevegelsen.

Den første utgaven av bladet kom i 1987. Flere kjente og mindre kjente personligheter hilste bladet da det feiret sitt 20-årsjubileum i 2007. Tidsskriftet markerte i 2017 sitt 30-årsjubileum.

Bladet utkommer med to nummer i året. Det har ISSN 1500-1849.

## Referanser


## Eksterne lenker
* 
* Eldre utgaver på nett
Inokulasjon

**Inokulasjon** (fra latin *inoculatio* (genitiv *inoculationis*), «innplanting») vil si immunisering mot sjukdom, framfor alt kopper, ved å påføre smitte. Inokulasjon var en forløper for koppevaksinen.

Ordet inokulasjon kan noen ganger brukes synonymt med vaksinasjon. I hagebruk er inokulasjon det samme som poding.

## Prinsipp og historisk bruk
Grunnprinsippet i inokulasjonen var å påføre et friskt menneske koppesmitte for derved å gjøre det immunt mot kopper ved framtidige epidemier. Dette ble utført ved at en tok materie fra en koppebyll, og gnidde inn i et snitt i armen. Mottakeren ville da utvikle kopper, men i en mye lettere grad enn ved alminnelige epidemier, og med langt mindre dødsrisiko. Det ble heller ikke like stygge kopparr som hos de som ble smitta på normalt vis. Den inokulerte var da immun mot koppesmitte for resten av livet.

Opphavet til metoden er uviss. Den hadde vært brukt i India og Kina i århundrer, men ble først kjent i Europa tidlig på 1700-tallet. Da hadde lady Mary Wortley Montague, gift med den britiske sendemannen til Det osmanske riket, vært vitne til inokulasjon i Konstantinopel (Istanbul). Metoden gjorde inntrykk på henne; hun hadde mista en bror i kopper og bar selv arr i ansiktet av sykdommen. I 1718 fikk hun ambassadelegen til å inokulere den fem år gamle sønnen hennes. En yngre datter ble også inokulert noen år seinere. Tilbake i England fortalte hun venner om metoden, blant dem sir Hans Sloane, livlegen til George I . Det bredte seg en viss interesse for fenomenet, og en lege fikk tillatelse til å prøve ut metoden på seks innsatte i Newgate-fengselet. Immuniseringa var vellykka, og de dømte fikk sin frihet. I 1722 beslutta så prinsen av Wales – den seinere George II – å få sine døtre inokulert. Den vellykka kongelige inokuleringa førte til at metoden ble tatt i bruk ved flere europeiske kongehus, og litt etter litt vant metoden innpass i befolkninga for øvrig. En engelsk lege innførte metoden i Det russiske keiserdømmet i 1793. Fredrik II av Preussen satte i gang storstilt vaksinering etter at Ludvig XV av Frankrike døde av kopper. George Washington ble smittet av kopper og var vansiret i ansiktet, og beordret at den amerikanske hæren skulle immuniseres. 

Metoden var imidlertid omdiskutert, og det reiste seg til tider kritiske røster mot den, særlig av vaksinemotstandere i Frankrike. Blant annet kritiserte Voltaire metoden i sine *Lettres Philosophiques* i 1733. Først i 1805 kom Napoléon Bonaparte i gang med vaksinering mot kopper og det førte til effektiv immunisering over hele Europa i kjølvannet av Napoleonskrigene.

Etter at Edward Jenner fant på å inokulere med kukopper, og dermed oppfant vaksinasjonen i 1796, kom inokulasjon gradvis ut av bruk. Vaksinasjon viste seg langt tryggere og var uten bivirkninger.

## Referanser


## Eksterne lenker
Vaksinens historie på forskning.no
Trygve Brattelis første regjering

**Trygve Brattelis første regjering** ble utnevnt 17. mars 1971 og satt til 18. oktober 1972.

Regjeringen overtok etter at den borgerlige firepartiregjeringen Per Bortens regjering hadde søkt avskjed. Dette var under opptakten til folkeavstemningen om EF-medlemskap, som etter hvert ble berammet til 25. september 1972. En måned før folkeavstemningen sa Bratteli på et folkemøte at et negativt resultat ville skape en situasjon som ville gjøre det uriktig av Arbeiderpartiregjeringen å fortsette. Da det så ble flertall for nei-siden i folkeavstemningen, leverte Bratteli regjeringens avskjedssøknad. Den ble etterfulgt av en koalisjon av tre sentrumspartier, Lars Korvalds regjering.

## Medlemmer

## Politiske saker
Trygve Brattelis første regjering opprettet verdens første miljøverndepartement med Olav Gjærevoll som miljøvernminister. Den opprettet Femundsmarka nasjonalpark og Øvre Dividal nasjonalpark og innførte fredning av ulv i hele landet og av bjørn i områder i Oppland og Hedmark. Den foreslo opprettelse av det statlige oljeselskapet Statoil og fikk Stortingets aksept for dette. Ekofiskfeltet ble offisielt åpnet av statsminister Trygve Bratteli 9. juni 1971. Under denne regjeringen ble pensjonsalderen i Folketrygden vedtatt senket fra 70 til 67 år.

## Referanser


## Litteratur
*

## Eksterne lenker
*Trygve Brattelis første regjering regjeringen.no, besøkt 10. februar 2016
Pelóri

**Pelórifjellene** eller bare **Pelóri** er en fiktiv fjellkjede fra J.R.R. Tolkiens fiktive univers. Det var en fjellkjede i Aman og den separer Valinors sletter fra Eldamar og vesterlandene Araman og Avathar. Taniquetil er den høyeste toppen av disse fjellene og det er hjemmet og tronen til valaen Manwë. Mandos Haller var antakeligvis i de nordre lavberg av fjellkjeden.
Det eneste passet gjennom Pelórifjellene var Calacirya.
Plutonisme

**Plutonismen** var en retning i geologiens tidlige faghistorie. Særlig på slutten av 1700-tallet til begynnelsen av 1800-tallet var debatten mellom plutonister og neptunister store.

Plutonistene hevdet at vulkanisme og varme i jordas indre var sterkt medvirkende til dannelsen av bergarter. Den ledende plutonisten var skotten James Hutton. Etter hvert som hans arbeid ble kjent utover på 1800-tallet, gikk plutonismen seirende ut av striden.

## Andre betydninger
En kan av og til i dag se **plutonisme** brukt om magmatiske prosesser som foregår dypt nede i litosfæren – til forskjell fra vulkanismen i de øvre delene av jordskorpen. En snakker da om plutonske bergarter.